text: Kuta Sabang na tom na Radio Zend Station nakeuh stasiyôn radiyô tèlègraf phôn lam wilayah Hindiya Olanda. Trôh bak uroë nyoë euncit geudông nyan hana lé teuhirö.
  Sabang saboh kuta nyang meubeuntuk kuta pulo-pulo blah röt barôh pulo Sumatra,Pulo Wèh pulo nyang rayêk antara pulo-pulo lam wilayah Sabang. Kuta Sabang geupeujeuët cit keu zona èkonomi bibeuëh Indônèsiya nibak sa'ah nyoë.
text: #000001
text: Vèreusi laén na cit nyang peugah, Sabang meuasai nibak bahsa Arab, “Shabag” nyang meumakna gunong beureutôh. Sabab jameun mantöng lê gunong meuapuy nyang aktif di Sabang hay nyan jeuët takalön bak gunong meuapuy Jaboi ngön gunong meuapuy lam laôt Pria Laôt.
text: #000002
text: Lam seujarah, Sabang jithèë seubagoë peulabôhan alam, Kolen Station lé kolonial Olanda seumeunjak thôn 1881. Bak thôn 1887, Firma Delange geubantu Sabang Haven meuteumeung hak peutamah, peudöng faseulitah ngön sarana nyang jipeureulèë lé peulabôhan.
text: #000003
text: Seulaén jithèë ngön alam laôt nyang cidah, Sabang lê cit keuneubah seujarah. Lagèë geudông-geudông tuha, bèntèng, ngön meuriyam nyang jeuët keu saksi seujarah masa dilèë.
text: #000006
text: Sabang seubagoë kuta tuha saban cit lagèë kuta tuha laén di Nusantara nyang lê geudông-geudông keuneubah masa kolonial Olanda, salah saboh nakeuh Rumoh Teuku Abbas.
text: #000007
text: geupeugah lé Albina (Pembina SHS), rumoh nyan geudeusèn lé arsitèk Jeureuman,tapi hana geuteusoë nan nyan dan hana geuteumeung data ureuëng nyan pih,utôh nyang peugöt rumoh nyan pih ureuëng nyang geuba lé arsistèk Jeureuman nyan cit.
  Rumoh nyan meupageuë beuton cit, adak pih cèt bak bintéh rumoh nyan ka pheu tapi hana meukureuëng nilai ceudah karya seni bak beuntuk rumoh nyan. Bak leuën keuë rumoh nyan mantöng leumah naleuëng nyang meunijô sabab mantöng geuhirö.
text: #000008
text: Pomeuréntah Kuta Sabang geupuga keulayi taman nyan bak thôn 1970 lheuëh nyan geugantoë nan jeuët keu Taman Gembira lheuëh nyan geugantoë lom jeuët keu Taman Ria. Jinoë taman nyan kayém geunguy keu teumpat ureuëng meu'én (pagelaran) seuni ngön budaya.
text: #000009
text: Laén nibak nyan na cit arsistèktur jameun di Sabang nyang jeuët takalön bak seulingka jeurat ureuëng Érupa. Bak teumpat nyan geuseumiyup ureuëng Érupa ngön militè Érupa nyang meubansa Dénmark, Yunani, Peurancéh, Jeureuman an nyang phôn that Olanda seujak thôn 1800-an. Jeurat nyan neuduëk di Kota Atas.
text: #000010
text: Seubagoë kuta meuseujarah nyang dari jameun ramè teuka ureuëng meukad dari luwa nanggroë, ka teuntèë Sabang lê keuneubah arsitektur geudông seujarah nyang han ék soë bôh yum. Kön cuma keu ureuëng tamaca, arsitektur tuha nyan mesti suwah geuhirö untôk keupeunténgan seunidék ngön keumajuan bideuëng éleumèë arsitektur. Sabab hai nyan, tapeurlèë deunukông peunoh bak mandum pihak untôk komitmen lam peukeumang seujarah Kuta Sabang.
text: #000011
text: Acheh Network adalah Platform media yang menyajikan Berita terkini, Sejarah, Budaya, Keagamaan, Traveling serta informasi dan tips lainnya.
  Kami juga menerima kiriman artikel dari pembaca dengan menyertakan biodata diri dan melalui proses editing dari editor Acheh Network sebelum dipublikasikan.
text: #000014